(Návrh)

**VYHLÁŠKA**

**Ministerstva spravodlivosti Slovenskej republiky**

z ... 2021,

**ktorou sa ustanovujú podmienky a rozsah náhrady zvýšených výdavkov**

**v súvislosti so zrušením súdov**

Ministerstvo spravodlivosti Slovenskej republiky podľa § 18m ods. 5 zákona č. 371/2004 Z. z. o sídlach a obvodoch súdov Slovenskej republiky a o zmene zákona č. 99/1963 Zb. Občiansky súdny poriadok v znení neskorších predpisov v znení zákona č. .../2021 Z. z. ustanovuje:

§ 1

(1) Nárok na náhradu zvýšených výdavkov vzniká, ak zamestnanec zrušeného súdu má ku dňu zrušenia súdu trvalý pobyt

1. v obvode zrušovaného súdu a na účely výkonu práce dochádza do sídla nástupnického súdu, alebo
2. mimo obvodu zrušovaného súdu a na účely výkonu práce dochádza do miesta výkonu práce dlhšiu vzdialenosť ako pred dňom zrušenia súdu.

(2) Na účely určenia vzdialenosti podľa odseku 1 písm. b) je rozhodujúca najkratšia vzdialenosť po pozemných komunikáciách v Slovenskej republike.

§ 2

Mesačná výška náhrady zvýšených výdavkov je 100 eur.

§ 3

(1) Náhradu zvýšených výdavkov vypláca príslušný súd mesačne, vždy v nasledujúcom kalendárnom mesiaci.

(2) Ak zamestnanec zrušeného súdu spĺňa podmienky nároku na náhradu zvýšených výdavkov iba počas časti kalendárneho mesiaca, patrí mu pomerná časť tejto náhrady.

§ 4

 Táto vyhláška nadobúda účinnosť 1. januára 2023.